CELEX: 22000D1214(13)
Language: hr
Date: 2000-10-02 00:00:00
Title: Odluka Zajedničkog odbora EGP-a br. 83/2000 od 2. listopada 2000. o izmjeni Protokola 31 uz Sporazum o EGP-u, o suradnji u posebnim područjima izvan četiri slobode

11/Sv. 95
            
            
               HR
            
            
               Službeni list Europske unije
            
            
               64
            
         22000D1214(13)
   
               L 315/28
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 83/2000
   od 2. listopada 2000.
   o izmjeni Protokola 31 uz Sporazum o EGP-u, o suradnji u posebnim područjima izvan četiri slobode
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi uz Sporazum o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum je izmijenjen Odlukom br. 37/2000 Zajedničkog odbora EGP-a od 31. ožujka 2000. (1)
               
            
         
               (2)
            
            
               Potrebno je proširiti suradnju ugovornih stranaka Sporazuma kako bi uključivala program aktivnosti Zajednice za sprečavanje ozljede u okviru djelatnosti u području javnog zdravstva (Odluka br. 372/1999/EZ Europskog parlamenta i Vijeća) (2) i program aktivnosti Zajednice za bolesti vezane uz onečišćenje u okviru djelatnosti s područja javnog zdravstva(Odluka br. 1296/1999/EEZ Europskog parlamenta i Vijeća) (3).
            
         
               (3)
            
            
               Protokol 31 uz Sporazum se stoga izmjenjuje kako bi se omogućila ova proširena suradnja od 1. siječnja 2000.,
            
         ODLUČIO JE:
   Članak 1.
   Članak 16. Protokola 31 uz Sporazum izmjenjuje se:
   
               1.
            
            
               U stavku 1. dodaju se sljedeće alineje:
               
                           „—
                        
                        
                           
                              399 D 0372: Odluka br. 372/1999/EZ Europskog parlamenta i Vijeća od 8. veljače 1999. kojom se prilagođava program aktivnosti Zajednice o zaštiti od povrede u okviru aktivnosti s područja javnog zdravstva (1999. do 2003.) (SL L 46, 20.2.1999., str. 1.),
                        
                     
                           —
                        
                        
                           
                              399 D 1296: Odluka br. 1296/1999/EZ Europskog parlamenta i Vijeća od 29. travnja 1999. kojom se prilagođava program aktivnosti Zajednice za bolesti vezane uz onečišćenje u okviru djelatnosti s područja javnog zdravstva (1999. do 2001.) (SL L 155, 22.6.1999., str. 7.).”
                        
                     
         
               2.
            
            
               Tekst stavka 2. zamjenjuje se sljedećim:
               „Države EFTA-e sudjeluju u programima Zajednice i aktivnostima koje se navode u prve tri alineje stavka 1. od 1. siječnja 1996., u programu koji se spominje u četvrtoj alineji od 1. siječnja 1997., u programu navedenom u petoj alineji od 1. siječnja 1998., u programu iz šeste, sedme i osme alineje od 1. siječnja 2000.”
            
         Članak 2.
   Ova Odluka stupa na snagu 15. prosinca 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Primjenjuje se od 1. siječnja 2000.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 2. listopada 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 141, 15.6.2000., str. 65.
   
      (2)  SL L 46, 20.2.1999., str. 1.
   
      (3)  SL L 155, 22.6.1999., str. 7.
   
      (4)  Ustavni zahtjevi se navode.